ΚΑΝΟΝΙΣΜΟΣ (ΕΟΚ) αριθ. 1870/91 ΤΗΣ ΕΠΙΤΡΟΠΗΣ της 28ης Ιουνίου 1991 που προσαρμόζει τα εξισωτικά ποσά προσχώρησης που καθορίστηκαν στον τομέα της ζάχαρης από τον κανονισμό (ΕΟΚ) αριθ. 581/86
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 469/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος των εξισωτικών ποσών προσχώρησης στον τομέα της ζάχαρης (1), και ιδίως το άρθρο 7 παράγραφος 1,
Εκτιμώντας:
ότι έχει προβλεφθεί, βάσει του άρθρου 238 της πράξης προσχώρησης, η σταδιακή προσέγγιση των πορτογαλικών τιμών με τις κοινές τιμές λόγω του επιπέδου τους στην Πορτογαλία- ότι αυτή η προσέγγιση αφορά την τιμή παρεμβάσεως της λευκής ζάχαρης που εφαρμόζεται σ' αυτό το κράτος μέλος- ότι η τιμή αυτή καθορίστηκε για την περίοδο εμπορίας που αρχίζει την 1η Ιουλίου 1991 από τον κανονισμό (ΕΟΚ) αριθ. 1718/91 του Συμβουλίου της 13ης Ιουνίου 1991 που καθορίζει, για την περίοδο εμπορίας 1991/92, τις τιμές παρεμβάσεως που προκύπτουν από τη λευκή ζάχαρη, την τιμή παρεμβάσεως της ακατέργαστης ζάχαρης, τις ελάχιστες τιμές για τα ζαχαρότευτλα Α και τα ζαχαρότευτλα Β, τις τιμές κατωφλίου, το ποσό της αποδόσεως για την ίση κατανομή των δαπανών αποθεματοποιήσεως καθώς και τις τιμές που εφαρμόζονται στην Ισπανία και την Πορτογαλία (2)-
ότι το άρθρο 8 του κανονισμού (ΕΟΚ) αριθ. 1716/91 του Συμβουλίου της 13ης Ιουνίου 1991 όσον αφορά την προσέγγιση των τιμών της ζάχαρης και των ζαχαροτεύτλων που εφαρμόζονται στην Ισπανία με τις κοινές τιμές (3), προβλέπει ότι για τον υπολογισμό των εξισωτικών ποσών προσχώρησης που αναφέρονται στο άρθρο 72 σημείο 1 της πράξης προσχώρησης, κατά το πρώτο στάδιο της εν λόγω προσέγγισης, όσον αφορά τη ζάχαρη θεωρείται για την Ισπανία ως "κοινή τιμή" κατά την έννοια του εν λόγω άρθρου η τιμή παρέμβασης της λευκής ζάχαρης που καθορίζεται για τις μη ελλειματικές ζώνες της Κοινότητας αυξημένη κατά ποσό εκφρασμένο σε λευκή ζάχαρη κατά 0,28 Ecu ανά 100 χιλιόγραμμα για την περίοδο εμπορίας 1991/92, και όσον αφορά το ζαχαροκάλαμο θεωρείται ως κοινή τιμή η τιμή βάσης του ζαχαροκαλάμου που καθορίστηκε για την Κοινότητα, αυξημένη κατά ποσό 0,364 Ecu ανά τόνο για την περίοδο εμπορίας 1991/92-
ότι η προσέγγιση, την 1η Ιουλίου 1991, των προαναφερθεισών τιμών καθιστά απαραίτητη την προσαρμογή των εξισωτικών ποσών προσχώρησης στις συναλλαγές με την Πορτογαλία- ότι, για το σκοπό αυτό και για λόγους σαφήνειας, θα πρέπει να προβλεφθεί ένα νέο παράρτημα, που θα περιλαμβάνει τα προσαρμοσμένα εξισωτικά ποσά για τον κανονισμό (ΕΟΚ) αριθ. 581/86 της Επιτροπής της 28ης Φεβρουαρίου 1986 περί καθορισμού των λεπτομερειών εφαρμογής των εξισωτικών ποσών προσχώρησης και για καθορισμό των ποσών αυτών στον τομέα της ζάχαρης (4), όπως τροποποιήθηκε τελευταία από τον κανονισμό (ΕΟΚ) αριθ. 1762/90 (5)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 581/86 αντικαθίσταται από το ακόλουθο παράρτημα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουνίου 1991.